**АНАЛИТИЧНА СПРАВКА**

**ЗА ГОДИШЕН ДОКЛАД ЗА МЛАДЕЖТА ЗА 2017 ГОДИНА**

**ОБЛАСТ ГАБРОВО**

Годишният доклад за изпълнение на Областен план за младежта на област Габрово за изминалата 2017 г. е изготвен на база приоритети и специфични цели в съответствие със Закона за младежта, Националната стратегия за младежта (2012-2020) и Националната програма за младежта (2011-2015).

Годишният доклад осигурява публичност и прозрачност на изпълнението на дейностите в общинските планове за младежта за 2016 година, както и на дейността на партниращи институции и организации на територията на областта. Изготвен е на базата на събрана информация от четирите общини в областта - Община Габрово, Община Дряново, Община Севлиево и Община Трявна.

Целевата група, анализирана в Отчета, са млади хора на възраст от 15 до 29 години, организирани или не в различни структури, без оглед на тяхната расова, етническа, национална, социална и културна принадлежност.

Демографската обстановка за област Габрово продължава да бъде неблагоприятна, населението застарява, както в резултат на естествените процеси на раждаемост и смъртност, така и в резултат на засилените миграционни процеси. По официални данни на НСИ към 31.12.2016 г. населението на област Габрово е 112 334 души, което в сравнение с данните от 2015 г. /114 272 души/ бележи намаление. Населението на областта в последните 30 години прогресивно намалява, като най- засегнат е делът на младото население, както и населението в трудоспособна възраст.

През учебната 2016/17 година в област Габрово функционират тридесет и шест учебни заведения, от които: едно начално училище, седемнадесет основни училища, шест средни училища, три профилирани гимназии, включително и Национална Априловска гимназия, шест професионални гимназии, Национална гимназия по приложни изкуства „Тревненска школа“, помощно училище и възпитателно училище - интернат. За продължаването на своята образователна степен, Техническият университет – Габрово, като образователен и научен център, предлага обучение в съответствие с нуждите на пазара на труда по модерни широкопрофилни бакалавърски и съвременни магистърски и докторски специалности в областта на техниката и технологиите, стопанските и социални науки.

Голяма част от младите хора на територията на областта проявяват интерес към спортните клубове и танцовите състави, както и към другите извънучилищни форми за развитие. Множество младежи от 15 до 19 години, посещаващи училище са включени в извънкласни форми, чрез целевото финансиране от Министерство на младежта и спорта.

С цел осигуряване на достъп до услуги за развитие, основани на младежката работа, индивидуалния подход и оценка на конкретните потребности и особености на младежката възраст в учебните заведения, извънучилищни педагогически учреждения, организации и читалищата на територията на общините в областта се развиват различни извънкласни форми, кръжоци, клубове по интереси, школи и др. за развитие уменията на талантливи млади хора в областта на изкуствата, видовете спорт, науката, информационните технологии.

Активна роля в сферата играят и обществените библиотеки. На територията на област Габрово, броят обществени библиотеки с над 3000 тома библиотечен фонд, регистрирани в Регистъра на обществените библиотеки към Министерството на културата по общини към февруари 2018 г. е 48, разпределени както следва: Община Габрово – 19 (1 регионална библиотека и 18 читалищни) ; Община Дряново – 6; Община Севлиево – (1 общинска и 20 читалищни); Община Трявна – 2.

Функционирането на Регионалната библиотека „Априлов – Палаузов“ – Габрово допринася за създаването на нови възможности за личностно развитие. Тя е утвърдена като модерен регионален културен институт в област Габрово и информационен център за местната общност и отговаря на всички условия да бъде място за учене през целия живот, както и да провежда различни инициативи, свързани с Националната стратегия за младежта 2010 – 2020 година. Библиотечният екип и неговото ръководство провеждат събития, обучения и инициативи, насочени към младежите в областта. По-голямата част от тях са естествено свързани с популяризиране на книгата и четенето, които са от особено значение за образованието, професионалното и кариерно развитие на младите хора. Обучителния и интернет център в библиотеката се използва като база за обучения от различен характер – обучения на възрастни за придобиване на начални компютърни умения, инициативи срещу „дигиталното изключване“ на хора в неравностойно положение от общността, обучения по програмите за заетост и кариерно развитие. Чрез партньорство с Дирекция „Бюро по труда“ се предоставя и информация за свободни работни места и се подпомагат младежите при подготовка на кандидатстване за работа.

По данни на Агенция по заетостта – Ловеч през изминалата 2017 г. в Габровска област са започнали работа по програма „Старт в кариерата“ 17 /седемнадесет/ безработни младежи. Програмата дава добра възможност за придобиване на трудов стаж на безработни младежи, завършили средно или висше образование, с цел улесняване на прехода между образование и заетост. Същевременно данните за средногодишния брой регистрирани безработни младежи до 29 години за област Габрово са 330 души, с което се отчита намаление с 0.4% (1 лице) спрямо предходната 2016 г. Факт, е че половината от тези младежи са жени и относителната равнопоставеност на половете се задържа, като през предходните години. Продължително безработните лица до 29 години за 2017 г. са 3.3% или 14 младежи, с което се отбелязва спад с 13.2%, спрямо 2016 г. Входящият поток, който се състои от новорегистрирани и с възстановена регистрация за изминалата година е 1030 младежи или 24.0%, с което се отбелязва минимален ръст в сравнение с 2016 г . Цялостният поглед върху резултатите за изминалата 2017 г. ни дава възможност да отбележим наличието на по-добри резултати. Същевременно целевата прогноза на НСИ подължава да показва, неблагоприятна тенденция на намаляващ брой на младите хора като особено рязко, това ще се отрази във възрастова група 20-29 години.

**ПРИОРИТЕТНИ ОБЛАСТИ, В КОИТО СА ПРЕДПРИЕТИ МЕРКИ**

**ПРЕЗ 2017 ГОДИНА**

**Приоритет I. Насърчаване на икономическата активност и кариерното развитие на младите хора**

*Община Габрово:*

1. Младежки медиатор, съвместно Център за обществена подкрепа - Община Габрово провеждат индивидуални консултации на деца и родители, относно видовете професии, начините за търсене на работа, подготовка на документи за кандидатстване за работа, съдействие при подаването им
2. Младежки медиатор, съвместно с Община Габрово провежда индивидуални консултации за превенция от младежка безработица, чрез повишаване на информираността сред младежите за способите на търсене на работа, подготвяне на документи при кандидатстване на работа и започване на трудова заетост. Информиране за актуалните свободни работни места, за активните програми, предлагани на пазара на труда от Агенция по заетостта чрез „Бюро по труда“ – Габрово. През годината 121 души са регистрирани в Дирекция „Бюро по труда” – Габрово, като 51 са започнали работа.
3. Проведени са и информационни срещи с ученици от средните училища и гимназиите за обогатяване на осведомеността на учениците по темите: „Как да търсим работа?“, „Как да се представим на интервю за работа?“ и „EURES - работа в чужбина“. Проведени са в периода януари – май и октомври – декември 2017 година, като консултираните са над 180 ученици в училищата през учебната годината.
4. Център за кариерно ориентиране - Област Габрово, по проект на МОН „Система за кариерно ориентиране в училищното образование” извуршва следните дейности през годината:

* Информиране, консултиране и обучение на учениците от 1 до 12 клас от училища на територията на Област Габрово, техните родители и близки, учители и специалисти от училищата.
* Кариерно ориентиране - обучение на ученици в тематични раздели -Осъзнаване на възможностите, Самоосъзнаване, Учене за вземане на решение.

1. Учене за осъществяване на преход. Провеждане на професиографски екскурзии, дискусии по тематични филми, интерактивни упражнения, срещи с представители на ВУЗ, срещи с работодатели и др. Целта е информиран и осъзнат избор на образование и професия. Формирани умения за планиране и управление на кариерата. Осъзнати собствени възможности. Осъзнати възможности за реализация на пазара на труда. Изградени умения за преход към пазара на труда. Запознаване с често допусканите грешки при избора на професия и др.
2. Провеждане на индивидуални консултации - кариерно ориентиране за определяне на интереси, способности, ценности, нагласи и др. Подпомагане на потребителя на услугата в процеса на взимане на решение за избор на образование и/или професия. Изготвяне на план за реализиране на взетото решение. Подпомагане на потребителя за справяне, с оглед индивидуалната му заявка към консултанта.
3. Популяризиране на кариерното ориентиране и дейностите на Центъра, организиране и участие в информационни срещи и форуми с педагогически специалисти, общинска и областна администрация, ВУЗ, НПО, работодатели и др. Участниците са приблизително 1164 участници.
4. ИМКА Габрово в рамките на проект: „Утвърждаване на младежките услуги и надграждане на капацитета на МИКЦ Габрово“, финансиран от Националната програма за младежта предоставя консултации на младежи за професионално и кариерно ориентиране и осъществени обучения, обхващащи теми, свързани с развитие на личностни и организационни компетентности, водещи към заетост, както и умения за ефективно взаимодействие с потенциални работодатели. Проведени са общо 3 обучения (6 обучителни дни), над 20 обучени младежи от Габрово и 30 младежи обучени в Габровска област; предоставени над 50 консултации за професионално ориентиране
5. Община Аалст, съвместно с Община Габрово организираха „Моята история е твоята история: чуй гласа ми” в периода 21- 27 август 2017 г. Основният акцент е младежка безработица в ЕС. Обсъдени са различни източници, където се публикуват обяви за работа, какви са практиките и похватите при търсене на работа на двете страни.
6. Европейски център за иновации, образование, наука и култура, Learning Coach SiLC- преодоляване на разликата във възрастовите и междукултурните различния на работното място. Реализащията е в периода 2016-2018 г.
7. Европейски център за иновации, образование, наука и култура, Фондация „ЕЦИОНК, Фондация „Качество в образованието“ организира предприемачески обучения, свързани със стартиране и развитие на собствен бизнес. Реализирани са 2017 г. с приблизително 100 участника.
8. ИМКА Габрово в рамките на проект: „Утвърждаване на младежките услуги и надграждане на капацитета на МИКЦ Габрово“, финансиран от Националната програма за младежта осъществи инициативата Опознай и избери в Габрово. В рамките на младежка игра, 13 местни организации и институции бяха посетени от младежи в състезателни двойки; Младежите получиха информация за професионалистите работещи в посетените институции и се запознаха с дейността на съответните организации. Проведе се на 11 октомври 2017 г., а участие взеха 50 ученика и 13 местни институции и организации в Габрово.

*Община Дряново:*

1. Информация за Проект „Нова възможност за младежка заетост“ е предоставена на 30 работодатели на територията на община Дряново.

Възможност за трудова реализация на младежите в Дряново са и националните и европейски програми за осигуряване на заетост: „Старт на кариерата”, Нови възможности за младежка заетост” и др.

1. През изминалата година Община Дряново е осигурила заетост на общо 23 младежи на възраст до 29 години, с различно ниво на образование, по ОП „Развитие на човешките ресурси”, Схема „Обучения и заетост за младите хора“ и Схема „Независим живот”, НП „Старт в кариерата”, както и в рамките на Регионална програма за заетост и обучение на млади хора до 29 години.
2. През учебната 2017/2018 г., специалността „Машини и системи с ЦПУ“ В ПГИ „Рачо Стоянов“ - Дряново започна обучение по дуална форма. Осмокласниците от професионалната гимназия посетиха ВСК „Кентавър - ИЗ Динамика", където им бяха представени възможностите за усъвършенстване и повишаване на мотивацията за теоретично обучение и практическо приложение на наученото от училище. Работейки в реална работна среда, обучаваните ще могат да използват модерната техника на предприятието.
3. Община Дряново, Клуб "Дебати" и МКБППМН организираха тренинг с интерактивни игри за младежи от Дряново. Обучение на тема "Програма Дебати - занимателна и интелектуална игра" преминаха учениците от IX-ти до XII-ти клас при СУ "Максим Райкович". Мероприятието се проведе на 4-ти и 5-ти февруари 2017 г. в хижа "Бачо Киро", Дряновски манастир. Основна група на тренинга бяха ученици членове на Клуб „Дебати” към дряновското средищно училище. Клубът е сформиран в началото на учебната 2016/2017 година и работи по проект на МОН „Развитие на способностите на учениците и повишаване мотивацията им за учене, чрез дейности, развиващи специфични знания, умения и компетентности.”/Твоят Час/

Целта на тренинга бе да се формират знания, относно ефективно участие в дебат, да се изградят нагласи за критично мислене, публично представяне, аргументация и защита на тези. Методът на обучението бе тренинг - учене на база собствен опит и опита на другите, чрез интерактивни игри, беседи и дискусии.

В рамките на тренинга, учениците разработиха теми, свързани със собствените им проблеми: взаимоотношения родители-деца, обучението в училище, приятелството, тормоза над деца, любовта и др. Организирани бяха два дебата, формат „Карл Попър” /трима срещу трима/.

Проведеният тренинг бе доказателство, че неформалното образование стимулира и мотивира младите хора да се усъвършенстват и да бъдат успешни.

1. Младежките работници от ИМКА - Габрово проведоха тренинг-обучение на ученици от Дряново. На 3 май, в Консултативния кабинет се проведе информационна обучителна среща, на тема “Младите хора на Дряново – МОГАТ!“, организирана от Община Дряново и Информационно-консултантски център (МИКЦ) – Габрово.  В тренинга участваха 24 ученици от СУ „Максим Райкович“ и ПГИ „Рачо Стоянов“. Целта на срещата бе младежите да се запознаят с възможностите за информиране, консултиране, обучение, предлагани от МИКЦ и формулиране на интересите и приоритетите на младежката общност в града. Мероприятието бе разделено на два тематични модула – „Мен ме бива в …“ и „На мен ми пука за …“, с които младежките работници от ИМКА помогнаха на младежите да определят своите силни страни, уменията, които искат да развиват, както и техните приоритети, свързани с личностното им развитие. Участниците в срещата разказаха за своите интереси умения и споделиха мнения относно формалното и неформалното образование.
2. Община Дряново ежегодно дава Общинска стипендия „Архимандрит Максим Райкович” за ученици от Дряново с отличен успех, като продължава и еднократното финансово подпомагане на деца с изявени дарби от общинските училища, заели от първо до трето място в национални и международни конкурси, в сферата на науката и изкуствата, В рамките на Общинска програма за закрила на детето за 2017 г.
3. За поредна година, Община Дряново се включи в националната инициатива "Мениджър за един ден". Четири възпитанички на ПГИ "Рачо Стоянов" заеха ръководните позиции в местната общинска администрация.

*Община Севлиево:*

Младежки медиатор на Община Севлиево по Национална програма „Активиране на неактивни лица”, изпълнява функцията на посредник между неактивните младежи, които не работят, не учат и не са регистрирани в Дирекция „ Бюро по труда” и институциите, местни организации, училище и ДБТ, с цел активирането им. През 2017 г. младежкият медиатор в Община Севлиево е идентифицирал и активирал 32 младежи до 29 г. Медиаторът проведе и срещи с учениците от 11 и 12 клас, обучаващи се в ПГМЕТ „Ген. Иван Бъчваров“ и ПГ „Марин Попов” във връзка с професионалната им реализация или избор на продължаващо обучение за придобиване на следваща степен. Младежкият медиатор осъществи контакти с някои от кметовете на кметствата по селата, които се намират на територията на община Севлиево, който съдействаха за срещи с неактивни младежи. При проведените срещи неактивните лица бяха информирани, консултирани и в последствие включени в обучения или записани в Бюрото по труда

*Община Трявна:*

През 2017 г. Община Трявна участва в национални програми и проекти, които осигуриха заетост на младежи, като ОП „Развитие на човешките ресурси”, схема „Обучения и заетост за младите хора” – 2 човека, назначени на работа в Община Трявна, един от които продължава да работи и след края на подпомагането;

**Приоритет II. Подобряване на достъпа до информация и качествени услуги. Насърчаване на творческите умения.**

*Община Габрово:*

1. ИМКА Габрово в рамките на проект: „Утвърждаване на младежките услуги и надграждане на капацитета на МИКЦ Габрово“, финансиран от Националната програма за младежта предоставя различна по характер младежка информация. Предоставени общо над 500 консултации на подрастващи и младежи и на млади родители. Предоставени са консултации в рамките на свободна зона; обучени са над 200 подрастващи и младежи по различни теми, свързани с личностно развитие, работа в екип, ефективно общуване, подготовка на младежки проекти и инициативи и др.

* Брой директно достигнати с информационни услуги - 252;
* Достигнати чрез социалните мрежи - 1974;
* Брой проведени специализирани консултантски услуги в Габрово и Габровска област - 376; Брой млади хора, получили специализирани консултантски услуги - 518 младежи от Габровска област;
* Брой проведени 14 обучения (8 обучителни дни), общо 250 младежи от Габровска област (от тях около120 от Габрово), включени в обучения за развитие на личностни и организационни умения.

1. Център за обществена подкрепа към Община Габрово и Общински съвет по наркотични вещества към Община Габрово разширяват програмата ,,Приеми ме на село”, като са включени са пет габровски села с девет групи участници. Общо 83 деца и младежи от страната и чужбина станаха „внучета назаем“ при „баба и дядо под наем“. През изминалата година инициативата „Приеми ме на село“ се осъществи под формата на:

* Младежки обмен с участници от Митищи, Русия
* Дневни лагери „Приеми ме на село“;
* „Приеми ме на село“ – Джуниър;
* „Приеми ме на село“ за младежи над 15 г.

1. Община Габрово чрез Областен информационен център - Габрово и фондация „Бауерзакс“ в партньорство с Индъстри Уоч Груп организира първи по рода си лагер за предприемаческо мислене „Предприемачът като откривател”. Младите хора имаха възможност да обогатят своите знания в сферата на предприемачеството и възможностите за неговото финансиране със средства от ЕСИФ.
2. Община Габрово чрез Областен информационен център – Габрово организира и Лагер за иновации Gabrovo Innovation Camp 2017 под мотото „Оптимистична теория за Габрово XXI век“. Участниците разработиха 10 иновативни идеи, свързани с Габрово в три поставени им предварително предизвикателства: Цех за Култура, Кооперация Образование и Галерия Индустрия 4.0. Реализиран е в периода 20 - 22 октомври 2017 г., а участниците са 108.
3. Център за обществена подкрепа към Община Габрово реализира следните дейност:

* Кампания във връзка с 1-ви март за запознаване с българските традиции. Изработване на мартеници. Развитие на умения за общуване с деца от уязвими групи.
* Арт-работилница на ЦОП всеки четвъртък от седмицата: потребителите на услугата изработват различни предмети, запознават се с изкуството и усвояват различни приложни техники. Развиват на социални умения.
* Кампания за 21 ноември - Ден на Християнското семейство за стимулиране връзката между родителите и децата, чрез включването им в съвместни дейности, формиращи и развиващи семейни ценности и традиции. Празникът се проведе в Парти-център „Ала Бала“ под формата на игри и логически задачи.
* Кампания за Коледа на която са раздадени ръчно изработени подаръци от потребителите на Център за обществена подкрепа в Дневен център за деца с увреждания, Център за специална образователна подкрепа „Николай Палаузов“, Дом за стари хора с увреждания. Участие на служителите на Център за обществена подкрепа в традиционен благотворителен коледен базар, организиран в МОЛ Габрово. Сумата от продажбата е дарена за лечението на учител от Националната Априловска гимназия в града.
* Европейски център за иновации, образование, наука и култура, Youth Human Impact - PICTURE'S UP в периода 16 - 24.08.2017 г. В Полша участниците /5/ разшириха своите знания и умения в използването на филми и театър, за да предадат послание. Този проект насърчи младите хора да се интересуват от изкуството и да намерят нови творчески начини да го използват. По време на творческите работилници са засегнати теми, свързани с киното и театъра, както и актуални теми за пропагандата и цезурата в различните страни.

1. НЧ „Христо Смирненски 1949“ организира и проведе следните мероприятия:

* Кампания „Моята библиотека“ за запознаване на младежи с работата, съдържанието и услугите на библиотеката към читалището. Реализира се през месеците май и юни 2017 г., а участие взеха младежи от кв. Русевци, кв. Трендафил и ученици от ОУ „Св. Св. Кирил и Методий“
* Литературен пикник „С книжка на поляна“ с който да се предизвика интерес към четенето на книги в неформална обстановка. Реализира се през месец август 2017 г.
* Студио за импровизационен театър "IMPROV" провеждан през цялата година за насърчаване на творчески умения.
* Група за огнени изкуства "Огнени сенки"
* Младежка Театрална Студия „ГаРгАрА“
* „Керамика и плетиво“ – за популяризиране на старите занаяти и включването на Габрово в „Творчески градове“ на ЮНЕСКО.
* Рок банда D.I.H.

1. НЧ „Христо Ботев 2008“, с. Гарван, общ. Габрово организира и проведе следните мероприятия:

* Моето шарено лято - 6 събития проведени през месеците юли и август 2017 г. Летни занимания с деца на открито, неформално образование в изкуства и усвояване на традиционни занимания - рисуване, апликиране, играта на баба и дядо, здравословно хранене, месене на хляб, пърленки в пещ, кирпич, плетене на плет. Участнизите са 150 деца и младежи, 80 възрастни.
* Летен празник на кметство Гергини- Събор по повод храмовия празник на с. Гергини Св. Марина / 21.07.2018 г./- викторини, състезания за деца, игрите на баба и дядо. Участниците са 28 младежи и деца, 350 възрастни.

1. Български младежки червен кръст – Област Габрово организира и проведе през 2017 г. следните дейности:

* Проект „Различното приятелство”. Доброволци на БМЧК – Габрово проведоха поредното занимание от „Уроци за България” в Дневен център за деца и младежи с увреждания. Представена беше драматизация на легендата за хан Аспарух и първата мартеничка и се изработиха мартеници по повод предстоящия празник.
* Отбелязване 1 юни – деня на детето. Доброволците на БМЧК-Габрово направиха посещение в Дневния център за деца с увреждания. Заедно те посрещнаха празника, танцувайки, пеейки и наслаждавайки се на хубавото време. Те подариха плюшени играчки на децата на Дневния център, а в замяна получиха ръчно изготвени картички с пожелания за безгрижно лято.
* Отбелязване деня на Християнското семейство /21 ноември 2017 г./. Доброволци на БМЧК – Габрово посетиха Дневния център за деца и младежи с увреждания. Заедно с децата те изработиха картички за семействата им, учиха „Вазовата молитва“ и се почерпиха с топла питка.
* Участие и в организирано коледно тържество на Дневния център за деца и младежи с увреждания. Доброволци и ученици от ОУ „Неофит Рилски” раздадоха подаръци на потребителите, както и ръчно изработени картички.
* „Работилничка за детски усмивки”. Участниците имаха възможност да изработят маска за карнавала, кукла от чорапи, фигурки от балони и други интересни шарении. За по-любознателните доброволците предложиха демонстрация - оказване на първа помощ при нараняване и безсъзнание. Реализира се на 20 май 2017 г. и участваха 80 участници.
* Проект „Лято на детските усмивки”. Провеждане на междуобластно обучение за обмен на добри и иновативни практики за работа с деца, на което доброволците получиха съвети за това как да презентират по креативен начин, как да се подготвят и как да преодоляват трудностите, които възникват непредвидено пред аудитория. След проведеното междуобластно обучение за обмен на добри и иновативни практики за работа с деца, на доброволците от трите области Габрово, Търговище и Монтана, през месец юли стартираха изпълнението на програма „Белите зъбки“, „Малки уроци по толерантност“ и „Геройски приключения с полезни поучения“ в собствените си области. Проведе се през месец юли 2017 г. и участие взеха обучени деца от град Габрово - 23 деца от подготвителна група на ЦДГ „Радост” и 20 деца от 3-ти клас на НУ „Васил Левски”

1. ИМКА Габрово в рамките на проект: „Утвърждаване на младежките услуги и надграждане на капацитета на МИКЦ Габрово“, финансиран от Националната програма за младежта подкрепи младежите доброволци в организирането на повече от 10 младежки инициативи през годината. Някои от тях:

* Y Talks – мотивиращо събитие, насърчаващо ефективната комуникация между младежи в общността – 2 издания;
* „55 нюанса диво” - споделено четене на творби от младежки конкурс за младежки творби на екологична тема;
* Двудневно състезание на клуб „Дебати“ в Национална Априловска гимназия, организиран в голяма степен от самите ученици на 9 и 10 май;
* Инициативата „Бъди активен“ в Национална Априловска гимназия“, на младежката инициативна група BEST, която е привлякла над 100 ученици;
* Инициатива за изпращане на Абитуриенти – дългосрочни доброволци на ИМКА-Габрово;
* Трафик лайт парти - 11 август 2017 г. - 60 младежи;
* Новите будители над 30 младежи;
* Младежка коледна вечер - 30 младежи

*Община Дряново:*

1. В Общинска администрация – Дряново има изграден център за информация и услуги на гражданите. През последните 3 години функционират 3 информационни центъра в най-големите села на общината – Царева ливада, Гостилица и Ганчовец, разполагащи с широколентов интернет достъп за предоставяне на административни услуги, информация и здравни съвети.

Продължава издаването на общински вестник, който да информира гражданите за всички дейности, мероприятия, проекти и планове на местната администрация.

1. Община Дряново, МКБППМН и БМЧК поддържат добри партньорски взаимоотношения с Младежки информационно-консултантски център – гр. Габрово и Областен информационен център – Габрово, в които системно се организират срещи, консултации, лекции и други мероприятия, отнасящи се до личностното развитие и професионалната квалификация на младите хора. В процеса на своята работа, през изминалата година служителите и доброволците от МИКЦ – Габрово организираха изнесени мероприятия във всички градове от областта, като най-много консултации и тренинги се реализираха в гр. Дряново.
2. Община Дряново взе участие в Десета национална младежка среща в Горна Оряховица „МЛАДИТЕ – АКТИВНИ ГРАЖДАНИ”, в периода 23 - 26.02.2017 г. По време на срещата ученици, учители, представители на НПО и на местните власти в региона, обсъдиха конкретни действия, свързани с предоставените от ЕС възможности за развитие и активност на младежкия граждански сектор с  евродепутата Мария Габриел, която откри срещата дистанционно. Участници от цялата страна изразиха конкретни идеи и препоръки в кои приоритетни области трябва да бъде развиван младежкият сектор и какви да са ефективните действия в тази насока. Участници в различните панели на събитието бяха: Национална мрежа за децата (НМД); Асоциация Родители и Център за безопасен интернет; Предприемаческа организация за технически иновации – Горна Оряховица; Експерт в отдел „Социални ресурси и интеграция” на Община Гьотеборг, Швеция; Фондация 42 – София; TurnovoRUNs; Инициаторите на акцията „СПРИ! Давам път на пешеходец" – Варна; Представяне на „Международна награда на херцога на Единбург – България“.
3. Седмица за правата на децата – на 17.11.2017 г. е ден против сексуалното насилие – по темата представена е презентация от ученичка на СУ „Максим Райкович“, които са и представители на ученическия парламент; по инициатива на учениците от ученическия парламент и с подкрепата на Община Дряново, се проведе конкурс за рисунка на тема „Правата на децата“ – 21.11.2017 г.
4. Във връзка с председателството на България на Съвета на ЕС, Областна администрация – Габрово и Областен информационен център – Габрово организира информационни мероприятия за младите хора в общините Трявна и Дряново. Изборът на младежка аудитория, която да участва в тези събития, бе направен, тъй като развитието на младите хора е един от четирите основни приоритета, върху които е насочен фокусът на българското председателство. Те имаха възможност да се запознаят с информация за реалните ползи на България от членството й в ЕС, какво на практика се е случило през тези 10 години, как са се променили условията ни на живот, какво означава да си гражданин на Европейския съюз.
5. На 13 май 2017 г., в Дряновския манастир се проведе Вторият младежки конкурс за изпълнение на възрожденска песен „Вятър ечи, Балкан стене“. Събитието се проведе по случай 141-та годишнина от Априлската епопея при Дряновски манастир. Над 100 участници от цялата страна бяха оценявани от професионално жури, а на лауреатите в 3 възрастови категории Община Дряново осигури парични и материални награди.
6. През 2017 г., към читалищата в общината, традиционно бяха организирани летни и коледни работилници, тематични конкурси за изработване на картички, сувенири, рисунки, фотоконкурси и пр.

Всички културни програми по отбелязването на национални и местни празници, бяха проведени с участието на ученици от училищата в гр. Дряново, както и певчески и танцови ансамбли към дряновските народни читалища.

1. Община Дряново и Общински комитет "Васил Левски" организираха общински конкурси, посветени на 180-та годишнина от рождението на Апостола. Юбилейната годишнина от рождението на Васил Левски бе отбелязана в Дряново с различни тематични конкурси, посветени на Апостола. В проявите участваха над 130 деца и младежи от Дряново.
2. Фолклорни формации от Латинска Америка изнесоха концерт в Дряново. По покана на Община Дряново и Народно читалище "Развитие-1869", в Дряново се състоя концерт, с участието на фолклорни формации от Колумбия, Чили и остров Мавриций.
3. Учениците в СУ "Максим Райкович" изучават китайски език. 24-годишната Цуи Тинг преподава китайски език на децата от СУ „Максим Райкович“ в Дряново, през настоящата 2017/2018 учебна година. Тя пристигна в България през септември 2017 г., като част от групата млади преподаватели от Китай, които са в страната ни по споразумение между Великотърновския Център „Конфуций“ и Пекинския университет. С подкрепата на Община Дряново и с помощта на ръководството на училището бяха сформирани две групи ученици от 5 до 12 клас, които изучават китайски език като извънкласна форма на обучение.

*Община Севлиево:*

1. През 2017 година 120 млади хора от община Севлиево са включени в различни обучения и инициативи, на Младежки център (МЦ) в партньорство с НПО и доброволчески организации. Темите са свързани с неформалното образование – „Доброволчески мениджмънт”, „Работа в екип”, „Лидерство”, „Планиране на малки инициативи”, „Ефективно общуване” и др.
2. Младежки център – Севлиево популяризира доброволчеството, като средство за развитие на конкретни умения и навици сред младите хора и като ресурс, който е полезен не само за тях самите, но и за цялото общество. Доброволците, с които работи МЦ, са млади хора, които планират и осъществяват всички проекти и инициативи, насочени към младежите в Севлиево.
3. В Младежки център – Севлиево дава възможност за придобиване на компютърна грамотност, работа в операционна система Windows и работа с офис-приложения – Word, Excel и др., развиват също и презентационни умения, има достъп до специализирана литература в областта на информационните и компютърни технологии; обучава се как създават документи, необходими за постъпване на работа – заявление, автобиография и мотивационно писмо и др.; може да участва в организирането и провеждането на инициативите за свободно време, предвидени от центъра.

Младите хора на възраст между 15 и 29 години от община Севлиево участват активно и в школите по изкуства на територията на града.

*Община Трявна:*

През 2017 г. на територията на общината продължи използването на резултатите от Програма "Глоб@лни библиотеки - България".

Библиотеките предоставят пакет от услуги за гражданите: компютри за потребителите; достъп до Интернет и онлайн информация; електронно съдържание от местно значение; електронни услуги; обучения по компютърна и информационна грамотност; разработване и изпълнение на проекти в полза на общността; пространство за местни инициативи и събития; дейности, насочени към специфични групи (напр. деца, безработни, предприемачи). При реализирането на програмата през 2011 г. Община Трявна подпомогна значително читалищата в Трявна и Плачковци.

През месец юли 2017 г. в Трявна се състоя поредното издание на Международния фолклорен фестивал с участието на състави от Белгия, Тайван, Бразилия и Танцов ансамбъл „Трявна“. Общият брой на участниците е надвишава 85 души.

През месец май 2017 г. в Трявна се проведе мащабен пленер по дърворезба „Тревненско слънце”, в рамките на който млади творци осъществиха контакт и обмениха идеи за развитие на творчеството си.

През пролетните месеци Трявна бе домакин и на архитектурен пленер, който бе посветен на спецификата на тревненската къща. В него участие взеха предимно млади архитекти.

**Приоритет III. Насърчаване на здравословния начин на живот. Ниво на информираност и придобити умения и знания за здравословен начин на живот.**

*Община Габрово:*

1. Общински съвет по наркотични вещества към Община Габрово предлага консултации по проблемите на наркотиците и наркозависимостите. През 2017 г. 32 младежи и родители са потърсилите съдействие в ОбСНВ - Габрово по проблеми, свързани с употребата на психоактивни вещества. От специалистите в центъра са получили информация, консултиране, образователни материали и подходяща литература по проблема.
2. Общински съвет по наркотични вещества към Община Габрово, Превантивно-информационен център по зависимости към Община Габрово и Младежки съвет по наркотични вещества пеализират превантивна програма „Информираният избор“ с цел превенция употребата на наркотици сред учениците по разработената от Превантивно-информационен център по зависимости – Габрово програма по заявка на ръководствата на училищата. Специалистите от ОбСНВ/ПИЦ са провели обучения сред 2 794 ученици от 1-ви до 12-ти клас, като част от тях са присъствали на повече от един обучителни тренинги.
3. Център за обществена подкрепа - Община Габрово Организира следните дейности:

* Специализирана сесия в детските градини на тема „Взаимоотношения с връстници“ –проведени в ОУ „Христо Ботев“ във втори, трети и четвърти клас. Посещението на специалистите по тази тема има и НУ „Васил Левски“ в трети клас.
* Специализирана сесия в училищата на теми:
* Тема „Взаимоотношения с връстници“ – проведени в ОУ „Христо Ботев“ във втори, трети и четвърти клас. Посещението на специалистите по тази тема има и НУ „Васил Левски“ в трети клас.
* Тема „Лична неприкосновеност“ – групова работа с децата от ОУ „Иван Вазов“ от трети клас.
* Проведени индивидуални сесии с потребители на социалната услуга, целящи повишаване на здравното им образование, превенция на ранните бременности и болестите, предавани по полов път

1. Общински съвет по наркотични вещества към Община Габрово и Превантивно-информационен център по зависимости към Община Габрово, Младежки съвет по наркотични вещества и ФК „Чардафон 1919“ организираха и реализираха превантивна програма „Здравейко”. Целта е стимулиране на здравословния начин на живот сред учениците от 1 до 4 клас, развиване на личностни и социалните им умения и формиране на здравна култура. Участниците бяха доброволци от Младежки съвет по наркотични вещества, юноши от ФК „Чардафон 1919“, 514 ученици от 1 - 4 клас.
2. Общински съвет по наркотични вещества към Община Габрово и Превантивно-информационен център по зависимости към Община Габрово проведоха кампания във връзка с 26 юни – Световен ден за борба с наркоманиите.

Организиран информационен куиз под наслов „Доза истина“ във връзка със 26 юни - Международният ден за борба с наркоманиите и нелегалния трафик на наркотици, доброволци от Младежки съвет по наркотични вещества и ученици от клуб „Орбита“ към ПМГ „Акад. Ив. Гюзелев“. В инициативата са участвали 40 ученика от 9 и 10 клас, разпределени в 8 отбора по 5 човека от клас. Надпреварата между отборите е била със знания и логика, за да спечелят приза за най-информиран клас по проблемите и рисковете от употребата на психоактивни вещества.

1. Местна комисия за борба срещу противообществените прояви на малолетните и непълнолетните /МКБППМН/ организираха летни занимания за учениците от I до IV клас. За четвърта поредна година през месеците юни и юли МКБППМН, със съдействието на Общината, организира „Летни занимания“ за учениците от първи до четвърти клас с цел осмисляне свободното им време. Обхванати са около 660 деца.
2. Общински съвет по наркотични вещества, Превантивно-информационен център към Община Габрово и ФК „Чардафон 1919“ провеждат инициативи за свободното време, насърчаващи спортната активност на децата и младежите – проект „Заедно извън час“, осъществен с финансовата подкрепа на Младежка банка – Габрово. Основните цели на проекта са формиране на нагласи здравословен начин на живот, повишаване на мотивацията на участниците за активна и системна грижа за здравето чрез спорт, туризъм и положителни емоции, развиване на социалните и личностни умения на младежите, насърчаване на контактите и общуването между тях и предоставяне на възможности за осмисляне на свободното им от учене време.

В рамките на проекта бяха реализирани 3 еднодневни лагера в местности около Габрово - Узана, Соколски манастир и Градище. Участваха 65 младежи на възраст 14-19 г.

1. Общински съвет по наркотични вещества към Община Габрово, Превантивно-информационен център по зависимости към Община Габрово и Фондация „Стефан Батори” осъществават превантивна програма „ОРБИТА” Образование за Развитие - за Бъдеще, Израстване, Толерантност и Активност. Целта е създаване на мрежа от обучени младежи, които по подхода „връстници обучават връстници”, да предадат придобитите информацията, знанията и уменията за личностно и социално развитие, за формиране на позитивни нагласи към здравословен и активен начин на живот.

Реализирана е през месец май 2017 г. и участват Общински съвет по наркотични вещества към Община Габрово и Превантивно-информационен център по зависимости към Община Габрово, Младежки съвет по наркотични вещества, Фондация „Стефан Батори”, ученици от ПМГ „Акад. Иван Гюзелев” - над 25 участници.

1. Общински съвет по наркотични вещества към Община Габрово и Превантивно-информационен център по зависимости към Община Габрово, Младежки съвет по наркотични вещества, ПМГ „Акад. Иван Гюзелев” органицираха обучение на доброволци по полския модел за превенция на рисковото поведение. Целта е повишени знания и умения в методите за превенция на рисковото поведение и зависимости по подхода „връстници обучават връстници”. Реализиран е месец ноември 2017 г.
2. Общински съвет по наркотични вещества към Община Габрово, Превантивно-информационен център по зависимости към Община Габрово, сектор „Пътна полиция” към ОД на МВР – Габрово осъществиха превантивна програма „Спри! Дрога на пътя“. Програмата повишава информираността на учениците и бъдещи шофьори от 11 и 12 клас относно ПАВ и тяхното влияние върху организма и способностите за управляване на МПС. Реализирана е в периода октомври - декември 2017 г., участници са ученици от НАГ, ПМГ „Акад. Иван Гюзелев”, ПГТ „Пенчо Семов” и СОУ „Отец Паисий” - 269 участници
3. Инициативен комитет под председателството на кмета на Община Хасково, съорганизатор - Община Габрово и др. проведоха II Международен туристически поход с каяци и пеша по реки и градове в България. Мероприятието насърчава здравословния начин на живот чрез реализирането на туристическия поход - ходене пеша и с каяци. Междукултурен обмен на идеи и възгледи сред руските и българските участници. Реализиран е на 24 - 25 август 2017 г. с участието на над 60 младежи от Русия, от гр. Хасково и гр. Габрово.
4. Община Габрово, КК „Янтра-Исполин”, СК „Некст”, ФТА „Сивек” и ПП „Българка” и СК по различни видове спорт проведоха ден на мобилността - „Заедно стигаме по-далеч”. Организирано бе „Ходене по габровски” и „Да покараме колело” - ходене пеша, придвижване с колела и изпълняване на различни видове спорт: волейбол, футбол, бадминтон, петанка и др. развлекателни спортни дейности за опазване на здравето, въздуха и града по чисти. Участваха над 600 ученици, младежи и участници от КК „Янтра-Исполин”, СК „Некст”, ФТА „Сивек” и др.
5. Доброволците към Превантивно-информационните центрове на Общинските съвети по наркотични вещества от градовете Габрово, Стара Загора, Хасково, Кърджали организираха Куиз „Моето здраве е мое право” - по повод 1 декември Международен ден за борба със СПИН. Разултатът е проверка и същевременно обогатяване на познанията на младежите по разнообразни теми от различни области от обща култура и най - вече по въпросите свързани с психоактивните вещества и зависимостите.
6. Регионална здравна инспекция гр. Габрово проведе следните мероприятия:

* Изнесени 10 бр. лекции за вредата от тютюнопушенето в училища на територията на Област Габрово. Раздадени са 320 бр. здравно-образователни материали свързани със злоупотребата с алкохол и вредата от тютюнопушенето. Обхванати 541 ученици на възраст 10-18 г.
* Проведен конкурс за най-интересна антиреклама на тютюнопушенето и злоупотребата с алкохол между учебните заведения от Област Габрово. 13 участника са получили награди.
* Изнесени 10 бр. лекции за злоупотреба с алкохол. Раздадени са 280 бр. здравно-образователни материали. Обхванати са 541 ученика на възраст 10-18 г.
* Изнесени 16 бр. лекции за нездравословно хранене. Раздадени са 800 бр. информационни и здравно-образователни материали на участниците. Обхванати са 776 лица на възраст 8-18 г.
* Изнесени 17 бр. лекции за двигателна активност пред ученици от учебните заведения от Област Габрово. Обхванати са общо 637 ученика на възраст 10-18 г.
* Проведен спортен празник в детските градини в гр. Габрово. Обхванати са общо 250 деца
* Проведена АНТИСПИН кампания. Обхванати общо 180 ученика, като 78 от X клас от ПМГ “Акад. Иван Гюзелев” и 102 ученика от VIII, IX I X клас от Национална Априловска гимназия
* Проведени 3 бр. беседи относно начините за предпазване от нежелана и ранна бременност; за опасностите от ранна бременност за майката и бебето; за риска от раждане на деца с вродени аномалии и наследствени болести и начините за профилактиране. Изпълнение на дейности по Национална стратегия за хора в неравностойно положение, принадлежащи към етнически произход и са обхванати 27 лица от ромски произход на възраст 12-18 г.
* Проведени 2 бр. беседи относно злоупотребата с алкохол през месец декември 2017г.

1. Фондация „Европейски център за иновации, образование, наука и култура“, Фондация „Качество в образованието“ организира Празник на хвърчилата на 25.06.2017 г. с около 600 участника.
2. Български младежки червен кръст – Област Габрово провежда пре годината обучения, семинари, тренинги по теми от здравословната просвета, първа помощ, психо-социална подкрепа, социално-помощна дейност, промоция на хуманитарните ценности, работа с деца с увреждания. Издадени са 40 сертификата с първо ниво от обучителната система на БМЧК, 17 - второ ниво, 4 - трето ниво и 1- четвърто ниво на наши доброволци по различни теми на областно, междуобластно и национално ниво.
3. Български младежки червен кръст – Област Габрово организира дейности за превенция на HIV/СПИН и на зависимости.

*Община Дряново:*

1. От 3-ти до 9-ти юли 2017 г., в град Дряново се проведе второ издание на Детска футболна академия Милан джуниър камп, за момичета и момчета от 5 до 17 години. През изминалата година Община Дряново бе домакин, а ФК „Локомотив-1927“ – организатор на проекта „Милан джуниър камп“ По време на седемдневната спортна академия, Дряново се превърна в място за незабравими футболни изживявания.
2. С турнир по стрийтбол Община Дряново отбеляза Международния ден на младите хора. Над 50 спортисти и почитатели на спорта се събраха, за турнира по стрийтбол, който се проведе на 14 август, на баскетболното игрище в Спортен комплекс „Локомотив“ – гр. Дряново. Община Дряново, Местната комисия за борба с противообществени прояви на малолетни и непълнолетни и Областен информационен център – Габрово организираха спортното мероприятие, по случай Международния ден на младежта. Старт на турнира даде кметът на община Дряново инж. Мирослав Семов. В състезанието се включиха отбори от Габрово, Дряново и Севлиево, като всеки тим бе съставен от по трима души, без ограничения по пол и възраст. Всички отбори в класацията, от 4-то до 8-мо място получиха поощрителни награди, осигурени от Областен информационен център – Габрово.
3. Второто издание на волейболен турнир DRYANOVO CUP за купата на Община Дряново и фирма „Тисина“ ООД гр. Габрово се проведе в Спортната зала и събра младите надежди на волейбола от най-престижните школи в България - Волейболна академия „Стойчев- Казийски“ гр. София и клубовете „Славия“- София, „Черно море“- Варна, „Миньор“- Перник. Всички деца показаха уникален спортен дух и амбиция да бъдат победители.
4. През 2017 г. Община Дряново бе организатор и партньор на десетки спортни мероприятия, проведени на територията на общината:
   * Детски футболен турнир за Купата на Община Дряново, за деца, родени след 01.01. 2006г. – 16 – 17.01.2017 г.- Спортна зала;
   * 2 бр. турнири – АФЛ – деца – Спортна зала;
   * Турнир по футбол деца, родени след 2007 г., за Купата на община Дряново
   * Турнир – АФЛ – девойки - Спортна зала;
   * Ученически игри 2016/2017 – областно първенство по волейбол;
   * Ученически игри 2016/2017 – областно първенство по футбол
   * Футболен турнир за деца за Купата на Общ. Дряново – Стадион „Републиканец“ - Царева ливада;
   * Национален Турнир на писта по лека атлетика;
   * Ученически игри – зонално ниво - футбол;
   * Детски футболен турнир за купата на Община Дряново за деца, родени след 01.01.2006 година – ст. Царева ливада;
   * Турнир по футбол за девойки девойки АФЛ;
   * Регионален турнир по тенис на корт до 10 г.;
   * Нац. турнир по ориентиране - Купа „Дряново“ 2017;
   * Регионален турнир по тенис на корт до 12 г.;
   * Фестивал по футбол за девойки до 12 години – стадион ,,Локомотив“;
   * Детски футболен турнир за купата на Община Дряново за деца родени след 01.01.2009 година – СК. ,,Локомотив“;
   * Детски футболен турнир за купата на Община Дряново за деца, родени след 01.01.2008 година – стадион Царева ливада;
   * Турнир по футбол за девойки до 17 години - СК,,Локомотив“;
   * 48-ми лекоатлетически крос „Колю Фичето“;
   * Турнир по футбол за девойки до 15 години - СК,,Локомотив“;
   * Контролна среща между националните отбори по футбол за девойки – Турция – България – СК „Локомотив“.
   * Великденски футболен турнир, организиран от Община Дряново и ФК „Локомотив-1927“;
   * Коледен футболен турнир, организиран от Община Дряново и ФК „Локомотив-1927“

*Община Севлиево:*

В Община Севлиево успешно функционират 23 спортни клуба. През 2017 година в дейността на различните клубове и в общински мероприятия се включиха 1145-ма младежи.

Общинските спортни мероприятия се провеждат съгласно утвърден Годишен календарен план на спортно-туристическите изяви в Община Севлиево, а финансирането е в рамките на утвърдения общински бюджет за обезпечаване на Годишния план и самостоятелно финансиране на спортните клубове

В училищата на територията на община Севлиево през годината се провеждат периодично беседи и лекции за повишаване знанията за здравословен начин на живот.

Доброволците към Български младежки червен кръст – гр. Севлиево представят по училища презентации и организират викторини за здравословния начин на живот, вредата от тютюнопушенето и наркотиците.

Месец април 2017 г. след проведен конкурс е назначен здравен медиатор, който съдейства за регистрация на бременна жена до четвъртия месец. Проведена бе беседи за здравословно хранене и двигателна активност, както и за „Ежедневни хигиенни навици“ и „Семейно и сексуално здраве“, за значението на имунизациите.

Съвместно с Общностен център бе представена беседа на тема „Как да отглеждаме малки деца“. В квартал „Балабанца” бяха проведени кампании за значението на профилактичните прегледи. Инициирани бяха и информационни мероприятия по темите: „Превенция на простудните заболявания“, „Какво знаем за СПИН и как да се предпазим“, „Как да се предпазим от Хепатит А”, „Лечение на туберкулозата“, „Вредата от тютюнопушенето“.

В периода 21.08.2017 г. - 30.09.2017 г. по план-график, утвърден от Директора на РЗИ -Габрово в община Севлиево е проведено скринингово флуорографско изследване за туберкулоза сред рискови групи от ромската общност. Общо извършените флуорографски прегледи са 631.

Традиционно в училищата са провеждат кампании, тематични занимания в час на класа и в рамките на програмите по гражданско образование се разглеждат теми свързани с превенция на зависимости, сексуално здраве, здравословен начин на живот, хигиена и др.

Местната комисия за борба срещу противообществените прояви организира семинар за превенция на зависимостите, разпространи информационни материали във връзка с употребата на психоактивни вещества.

*Община Трявна:*

През 2017 година на територията на Община Трявна дейности осъществяваха дванадесетте спортни клуба: ФК „Ангел Кънчев“ – футбол; ОФК „Трявна“ – футбол; ОФК „Балкан“ – футбол; СК „Хикари“ – карате киокушин, кикбокс, тайбокс; СК „Даймио“ – карате киокушин; БК „Зограф“ – баскетбол; ШК „Трявна – 2001“ – шахмат; МК „ Ярост“ – мотоциклетизъм; Вело клуб „Трявна“ – велосипедизъм; ТК „Българов – Трявна“ – тенис на корт; СКЛА „ХАММЕР-ХВ-ТРЯВНА“ – лека атлетика; СКЛА „Трявна“ – лека атлетика.

Общият брой на членуващите в тях деца и младежи надвишава 130 души. Община Трявна е подпомогнала дейността на спортните клубове с целеви средства от общинския бюджет, които са подпомогнали спортно-състезателна им дейност, лагер-сборове и участие в национални първенства.

През 2017 г. бяха осъществени традиционните спортни инициативи за отбелязване празника на община Трявна (Футболен турнир, турнир по шах, )- обхванати 45 души.

през 2017 година бе организирано и Спортно събитие „Открий своя спорт“, съвместно с НПО „Идея спорт“ - В. Търново – обхванати 40 млади хора.

През 2017 г. Община Трявна бе домакин на областния кръг на лекоатлетическите състезания от Ученически игри 2016/2017 г. На Спортен комплекс „Ангел Кънчев” в гр. Трявна се надпреварваха отбори на юноши и девойки от област Габрово.

През юли месец на територията на общината се проведе за трети път „Трявна Ултра“ – международно спортно събитие. Организатор на проявата е Сдружение „Ай Рън“, партньор – община Трявна. Общият брой на участниците беше над 400 души.

През 2017 г. в общинските и държавни училища на медицинските сестри организираха и провеждаха целогодишно информационни кампании, ориентирани към здравословен начин на живот. Общият брой на обхванатите ученици е 590. Кампаниите се осъществяваха посредством беседи, лектории, презентации, прожектиране на тематични филми, изложби, разпространение на информационни материали. Към практическите начинания, подкрепящи тази информираност, могат да бъдат посочени общинския кръг на Ученическите игри – 50 обхванати; летните спортните занимания – 120 обхванати; туристически поход, посветен на 161-годишнината от въстанието на Капитан дядо Никола - 4 обхванати; Коледен шахматен турнир.

Проведени са 7 броя кампании за преодоляване на агресия, насилие, наркотици, безопасен интернет, наказателна отговорност на непълнолетни, безопаснсост на пътя, СПИН (обхванати 190 непълнолетни).

Информационни кампании и програми по превенция на наркоманиите (обхванати 110 души).

**Приоритет IV. Превенция на социалното изключване на млади хора в неравностойно положение**

*ОбщинаГаброво:*

В общината функционират 7 социални услуги, извършващи редица дейности по превенция на социалното изключване на младите хора в неравностойно положение и насърчаването на социалното включване на младите хора в риск. Това са:

* + Дневен център за деца с увреждания (ДЦДУ), гр. Габрово
  + Дневен център за деца с увреждания (ДЦДУ), гр. Габрово, кв. Велчевци
  + Център за настаняване от семеен тип за деца и младежи с увреждания (ЦНСТДМУ), гр. Габрово, кв. Борово
  + Център за настаняване от семеен тип за деца и младежи с увреждания (ЦНСТДМУ), гр. Габрово, кв. Трендафила
  + Център за обществена подкрепа (ЦОП), гр. Габрово
  + Център за обществена подкрепа ИМКА, гр. Габрово
  + Център за обществена подкрепа към SOS Детски селища, гр. Габрово

*Община Дряново:*

Община Дряново ежегодно дава Общинска стипендия „Архимандрит Максим Райкович” за ученици от Дряново с отличен успех, като продължава и еднократното финансово подпомагане на деца с изявени дарби от общинските училища, заели от първо до трето място в национални и международни конкурси, в сферата на науката и изкуствата, В рамките на Общинска програма за закрила на детето за 2017 г.

Функционира Дневен център за деца и възрастни хора с увреждания, в който има потребители на възраст между 18 и 25 години, с различни по вид и степен заболявания – ДЦП, детски аутизъм, сензорни нарушения, епилепсия, умствена изостаналост, прогресивна мускулна дистрофия и слепота.

В общината действа проект „Център за интегрирани услуги“, в рамките на който се предоставят социални услуги в домашна среда на хора с увреждания и възрастни хора. В рамките на проекта има активни потребители, на възраст между 18 и 25 години, като в същото време, на тази възраст има и служители, които предоставят услугите, личен асистент, социален асистент и домашен помощник.

*Община Севлиево:*

В град Севлиево функционират няколко социални услуги, които осигуряват социалното включване на младежи в риск до 25-годишна възраст. Извършените дейности през годината са:

Услугата „Наблюдавано жилище“ през 2017 г. са ползвали общо трима потребители – двама младежи и една девойка. Двама от потребителите са настанени през 2017 г., (един младеж през месец януари 2017 г. и една девойка през месец юни 2017 г.)., а единият младеж – от предходната година). Един от ползвателите напусна по собствено желание през месец август 2017 г. с мотив, че има възможност да работи в чужбина. В края на 2017 г. услугата ползват двама потребители.

Социалният работник е провел 185 консултации с настанените младежи (183 индивидуални и 2 групови), както и 65 домашни посещения. Към настоящият момент двама от младежите са устроени на работа, а девойката все още не е започнала такава.

На потребителите са осигурени добри жилищни и битови условия и всички необходими вещи, облекло, бельо, хигиенни и почистващи препарати.

Социалната услуга „Наблюдавано жилище” осигурява подкрепа на младежите, настанени в НЖ, в прехода им към самостоятелен живот чрез консултиране (психологическо, социално и професионално) и информиране и подкрепа за разширяване на социалната мрежа на младежите.

През 2017г. активно работиха и социалните услуги „Център за настаняване от семеен тип за деца/младежи с увреждания” и „Център за настаняване от семеен тип за деца/младежи без увреждания”. Младежите и децата от ЦНСТДМУ посещават Помощно училище „Иван Вазов” в с. Ново село, обл. Велико Търново. През лятната ваканция, същите посещават и Дневен център за деца/младежи с увреждания. Двете социални услуги от резидентен тип дават възможност на настанените в тях деца и младежи да получават адекватна грижа в среда, близка до семейната, и да бъдат подпомагани в ежедневните си дейности и личностно развитие от персонала, ангажиран в услугите.

През 2017 година броят на преминалите потребители в ДЦДМУ е 26 - 20 деца и 6 младежи. Разпределението според вида на ползваните услуги е следното: 9 деца и младежи ползват целодневна грижа; 6 – полудневна и 11 - почасови услуги.

Мултидисциплинарният екип работи с децата и младежите индивидуално и групово в съответствие с разработените планове за предоставяне на услугата, съобразно възможностите и потребностите на всяко дете и младеж.

Центровете по превенция, помощни органи към МКБППМН, са създадени и функционират в Център за подкрепа на личностното развитие - Детски комплекс „Йовко Йовков” – гр.Севлиево и на ул. „Светлина” №33.

Двата Центъра подпомагат реализирането на общинските политики за борба с агресията сред младите хора, превенция на употребата на наркотични вещества и превенция на престъпленията; извършват консултации и обучения на малолетни и непълнолетни правонарушители и техните родители; подпомагат родителите по въпросите на възпитанието на техните деца; работят по превенция и противодействие на асоциалното поведение на децата и младежите и предотвратяване отпадането им от училище; повишават ангажираността на гражданското общество по проблемите на агресията и наркоманиите и тяхната превенция чрез информационни кампании и дейности.

*Община Трявна:*

Функциониращите социални услуги, извършващи дейности по превенция на социалното изключване на младите хора в неравностойно положение и насърчаването на социалното включване на младите хора в риск са:

* + Център за социална рехабилитация и интеграция;
  + Социално предприятие за социални услуги

Към момента работи „Социално предприятие за социални услуги-Трявна“, което обслужва 110 лица с услугата „Домашен социален патронаж”.

През 2017 г. на територията на общината продължи да действа обществена трапезария с капацитет 50 души. Проектът е финансиран от Министерството на труда и социалната политика.

* + Център за обществена подкрепа към SOS Детско селище;
  + Дневен център за хора с увреждания.

През 2017 г. на територията на общината се изпълнява проект „Приеми ме - 2015” по ОП „Развитие на човешките ресурси”. Общо има настанени 36 деца, от които 3 на възраст над 15 години в 14 приемни семейства.

**Приоритет V. Развитие на младежко доброволчество и капацитета на младежките групи и организации.**

*Община Габрово:*

1. В Община Габрово са реализирани следните дейности :

* ИМКА Габрово, в рамките на проект: „Утвърждаване на младежките услуги и надграждане на капацитета на МИКЦ Габрово“, финансиран от Националната програма за младежта предоставят през цялата година консултации на организации и институции, работещи с доброволци; осигурени са възможности за участие в доброволчески дейности и инициативи; осъществено е обучение за нови доброволци.
* Участваха над 110 младежи, младежки лидери, представители на училища и други институции участваха в Годишната церемония; Наградени бяха общо 30 представители на различни групи и организации в Габрово и Габровска област. През годината са предоставени консултации и обучения за 10 младежки групи, ученически съвети и други организации, които работят с доброволци в Габровска област. ИМКА Габрово е координирала 20 доброволци, които са се включвали в различни дейности на организацията
* Общински съвет по наркотични вещества към Община Габрово и Превантивно-информационен център по зависимости към Община Габрово пеализират Кампания „Бъди доброволец! дарявай любов!“ - по повод 14 февруари Младежкият съвет по наркотични вещества към Община Габрово подготви и осъществи кампания за привличане на нови доброволци под надслов „Бъди Доброволец! Дарявай любов!“.Инициативата се проведе на 14.02.2017 г. в ПМГ „Акад. Иван Гюзелев“ и ПГТ „Пенчо Семов“ и провокира учениците с атрактивни и забавни изненади. Участваха доброволци от Младежки съвет по наркотични вещества, 250 ученици VIII -XI клас.

1. Общински съвет по наркотични вещества и Превантивно-информационен център към Община Габрово организираха кампании с участието на доброволци от МСНВ, като са проведени следните инициативи:

* „Законът и наркотиците“ - През 2017 г. Общински съвет по наркотични вещества и Превантивно-информационен център към Община Габрово са реализирани дейности за повишаване знанията на доброволците от Младежки съвет по наркотични вещества относно законодателните мерки, свързани с употребата, производството и разпространението на наркотични вещества. На 13.10.2017 г. доброволците посетиха областната дирекция на МВР, където се запознаха с работата на полицията по линия „противодействие на престъпленията, свързани с наркотици“. На 26.10.2017 г. доброволци от МСНВ посетиха съдебната палата и разговаряха с прокурори в Деня на отворените врати на Окръжна прокуратура – Габрово.
* Инициатива по повод международния ден на възрастните хора - по повод 1-ви октомври – Международен ден на възрастните хора, представители на Общински съвет по наркотични вещества, заедно с доброволците от Младежкия съвет по наркотични вещества, са гостували на потребителите на Дневен център за стари хора. Доброволците подготвиха съвместен уъркшоп, в който, заедно с възрастните хора, изработваха колажи на тема „Нашата младост“.
* Инициатива по повод Световния ден за възпоменание на жертвите от пътно-транспортни произшествия - по повод 19.11.2017 г. - Световен ден за възпоменание на жертвите от пътно-транспортни произшествия, Министерство на здравеопазването и Министерство на вътрешните работи се обърнаха с призив към Общинските съвети по наркотични вещества в страната да подкрепят с различни активности отбелязването на този ден. Доброволците от Младежкия съвет по наркотични вещества към Община Габрово изработиха колажи на тема „Жертви на безотговорността“, с които акцентираха върху рисковете от шофиране след употреба на алкохол и наркотични вещества.

1. ИМКА Габрово по програма Младежка банка Габрово предоставят обучения, консултации и финансиране на малки младежки проекти, инициирани от младежи, в рамките на дейността на Младежка банка Габрово. Предоставяна е информация и над 30 индивидуални и групови консултации, както и 2 еднодневни и двудневни обучения за развитие на капацитета на ученически съвети, младежки групи и организации в Габрово и др. За годината са предоставени обучения и консултации за подготовка на младежки инициативи на 10 младежки групи и организации в Габрово и Габровска област; Финансирани за 5 младежки проекта
2. Общински съвет по наркотични вещества към Община Габрово и Превантивно-информационен център по зависимости към Община Габрово реализираха превантивна програма „Мрежата-5”. Обучени са доброволци от Младежкия съвет по наркотични вещества за обучители на връстници по подхода „Връстници обучават връстници”

Програмата е проведена месец май 2017 г. и са участвали 8 доброволци от Младежки съвет по наркотични вещества

1. Общински съвет по наркотични вещества към Община Габрово, Превантивно-информационен център по зависимости към Община Габрово, Младежки съвет по наркотични вещества и Фондация „А21” проведоха обучение през ноември 2017 г. на 21 доброволци от Младежки съвет по наркотични вещества за превенция трафика на хора.
2. НЧ „Христо Смирненски 1949“ организира и проведе следните дейности през 2017г.:

* Виртуална библиотека - младежи доброволци помагат и обучават възрастни хора на работа с компютър и интернет
* Фестивал „Алтернативни форми на изкуство“ с активното участие на младежи в организацията на фестивала през месеците юли и август 2017 г.

1. Български младежки червен кръст – Област Габрово реализира следните дейности през 2017г.:

* Проект „Мисли глобално – действай локално“ **-** работа с деца от уязвими групи и първа долекарска помощ
* Проект„Разпространение на принципите, антидискриминация и МХП”**-** повишаване на мотивацията на доброволците и стимулира креативността им
* „Малки уроци по толерантност” **-** методика, която цели да която цели да разпространи антидискриминацията и толерантността сред децата в детските градини и началната степен на училищата в Габрово.
* Провеждане на Лятна и зимна академия на БМЧК
* „Общи знания на ЧК/ЧП“- проведени са 3 обучения с 60 нови доброволци
* Първа долекарска помощ и Ученически екипи по първа помощ, психо-социална подкрепа /УЕПП/**.** Проведени различни мероприятия и състезания свързани с показването на конкретни знания и практически умения за прилагането на подходящи животоспасяващи и животоподдържащи действия на мястото на инцидент или в близост до него до идването на екип от Спешна медицинска помощ.
* Младежки авариен екип – Габрово - Български младежки Червен кръст - Габрово разполага с един обучен Младежки аварийни екип (MAE) , готов да оказва първа долекарска и първа психологична помощ при бедствия, аварии и катастрофи.
* Програма „Хелфи”- доброволци обучават ученици, като показват на най-малките как да оказват помощ и да разберат как произшествията могат да се предотвратят. Обучени са около 100 деца
* Инициатива„Бонбони за смет“- с тази инициатива БМЧК – Габрово стана част от националната кампания „Да изчистим България заедно”. Така доброволците на БМЧК - Габрово провокираха наслаждаващите се на хубавото време габровци на лесопарк "Градище" да почистят след себе си. За всеки донесен и изхвърлен отпадък, почистилият получаваше по бонбон, а когато опаковката на бонбона също беше връщана, доброволците раздаваха хартиени чаши с вода.
* Благотворителна кампания „С усмивка на училище” месец декември 2017 г.- Подпомагане на деца с нисък социално-икономически статус за първия учебен ден. Със събраните средства бяха закупени раници и учебни пособия за 20 деца посочени от отдел „Закрила на детето”.

*Община Севлиево:*

1. В Младежки център - Севлиево провежда различни тренинги, обучения, инициативи и информация за желаещите да допринесат за разпространението и поддържането на доброволческата дейност. По предложение на младите хора се реализират разнообразни мероприятия. През 2017 година в различни инициативи и кампании, организирани от Младежки център се включиха 40 активни доброволци и над 200 пасивни.
2. Ежегодно доброволците към Български младежки червен кръст – гр. Севлиево организират кампании за набиране на нови доброволци и участие на младежи в конкретни инициативи.
3. В СУ „Васил Левски”, ПГ „Марин Попов” и ПГМЕТ „Ген. Иван Бъчваров” функционират пълноценно училищни ученически съвети, реализиращи различни кампании и инициативи, стимулиращи младежкото участие и доброволчеството.

*Община Дряново:*

1. „МОГА Дряново“, с финансовата подкрепа на общината, изготвиха стикери за опазване на околната среда, под надслов „Освежи бъдещето – изхвърляй отпадъците винаги в кошчето“. Членовете на организацията размножиха и разлепиха стикерите на различни места в гр. Дряново.
2. Проведен е вторият парад за ретро автомобили в Дряново, на 22.04.2017 г. За ретро атмосферата допринесоха доброволците в инициативата - ученици от ПГИ „Рачо Стоянов“, които дефилираха с тоалети от края на XIX и началото на XX век.
3. За втора поредна година, Дряново отпразнува традиционните християнски празници Лазаровден и Цветница. Под мотото „Пролетна магия в Дряново“, преминаха конкурсите за най-красив венец за Цветница, най-добре аранжирана кошница с яйца и най-красива лазарка, в които се включиха индивидуални и колективни участници от образователни и културни институции в общината. Десет бяха цветните венци, които донесоха „магията на пролетта“ в парка на пл. „Освобождение“; на 8-ми април, дряновци и гости на града отбелязаха Лазаровден на площад „Колю Фичето“, където 28 великденски кошници и 14 млади лазарки „съживиха“ традициите и донесоха много настроение и пролетен дух. Талантливите ученици от Хуманитарна гимназия „Св. св. Кирил и Методий“ – Велико Търново, възпроизведоха традиционните български обичаи лазаруване, кумичене и момино хоро, с характерните им особености за нашия регион.
4. Община Дряново и Общински комитет "Васил Левски" организираха общински конкурси, посветени на 180-та годишнина от рождението на Апостола. Юбилейната годишнина от рождението на Васил Левски бе отбелязана в Дряново с различни тематични конкурси, посветени на Апостола. В проявите участваха над 130 деца и младежи от Дряново. Организатори на проявите бяха Община Дряново, Исторически музей, Общински комитет „Васил Левски“ и НЧ “Развитие- 1869“.
5. По случай Международния ден на доброволеца, 5 декември, ИМКА – Габрово, за 18-ти пореден път, организира Церемония по награждаване на доброволци и доброволчески проекти от област Габрово. Екипът на Кристина Крумова, Ивета Димитрова и Аврора Славова, ученички в СУ „Максим Райкович“ спечели приза „Най-активен доброволец в училище“.

*Община Травна:*

1. Център за работа с доброволци към Центъра за социална рехабилитация и интеграция в Община Трявна ежегодно е инициатор на множество добри доброволчески практики. Дейностите му са в широк спектър – екологични, здравнообразователни, културни, социални. Членове на Доброволческия клуб са младежи от училищата в община Трявна, съпричастни към духа на доброволчеството, както и младежи, посещаващи социални услуги към ЦСРИ.
2. Доброто партньорство между доброволците от ЦСРИ и тези от Сдружение „Промяната е в теб“ (сдружение, работещо за популяризирането на доброволчеството и неформалното образование, също така активно работещо по програма „Еразъм+“), посредства за изпълнението на множество съвместни дейности през 2017г.:

* По повод началото на месец март, съвместно двата социални Центъра в община Трявна откриха работилница за мартеници изложба – базар, като изработените мартеници бяха разпродадени с благотворителна цел. В ателието взеха участие и т.нар. доброволци за един ден – деца и младежи от града, решили да посветят няколко часа от свободното си време на добрата кауза.
* Организиран беше Ден за безопасен Интернет съвместно с ИМКА- Габрово и СУ “П.Р.Славейков“
* Организиране на детски лагер „Аз познавам своите права“ с ученици 4 клас от общинските училища, съвместно с НПО “Промяната е в теб“ и „Европа Директ“ към Габровска търговско- промишлена палата
* Летни ваканционни дни - бяха инициирани разнообразни развлекателни и спортни дейности за желаещите. Участие взеха чуждестранни доброволци, които заедно с деца, ползващи социални услуги, деца с увреждания, младежи в риск показаха таланта си на художници и украсиха стените на разширението на социалния център. Имаше опознавателни срещи, занимания в Библиотеката, гледане на филми, екскурзии.
* Организирани бяха срещи, в които младежите общуват помежду си, докато играят настолни игри.
* Проведена бе инициатива „Прочети ми приказка” – младежи четат любими приказки на деца на открито.
* По повод Коледните празници се организираха дейности за изработване на поздравителни картички. Всеки ползвател на услуги и доброволец беше поощрен с подаръци и грамоти.
* По случай деня на доброволеца 5 декември 2017 г. за поредна година доброволците към ЦСРИ, Трявна получиха награди за активна работа в социалната сфера на Ежегодния ден на доброволеца в ИМКА –Габрово.
* Младежите от ЦСРИ участваха в проекти на сдружение „Промяната е в теб“ с доброволчески срещи, както и местни инициативи, обединяващи в творчески дейности деца и младежи от общинските училища и детските градини.

**Приоритет VI. Повишаване на гражданската активност.** **Развитие на междукултурния и международния диалог.**

*Община Габрово:*

1. Общински съвет по наркотични вещества и Център за обществена подкрепа към Община Габрово проведена кампания по случай Великден и посещение на ДВХУ, ДЦВХУ, ДЦДМУ и ДЦВХ, през април 2017 г., с цел стимулиране към изграждане на гражданска активност и социална включеност на подрастващите.
2. Възможностите за участие в образователни мобилности, младежки обмени и ЕДС (Европейска Доброволческа служба), с финансовата подкрепа на програма „Еразъм +“ бяха широко популяризирани от ИМКА Габрово в партньорства с ИМКА Румъния и фондация АДВ, Румъния за осъществяване на проекти по програма „Еразъм +“. Насърчено беше участието на младежи и младежки лидери в редица обучения и младежки мобилности.

Участваха 30 младежи от различни Европейски страни посетиха Габрово през септември, по програма „Еразъм +“. Общо 6 младежи и младежки от Габрово участваха в 4 бр. едноседмични обучителни семинара в различни Европейски страни; 2 младежи участваха в обмена, организиран от община Габрово с младежи от Аалст през лятото; 8 младежи доброволци и членове на екипа и УС на ИМКА Габрово участваха в едноседмичен семинар в регион Баден, Германия

1. Целогодишно в Център за обществена подкрепа към Община Габрово се събират дрехи и обувки, предоставят се на нуждаещи се семейства и на децата от ЦНСТ.
2. Областен информационен център - Габрово организира посещение на студенти от Технически университет - Габрово, специалност „Публична администрация” за запознаването им с възможностите за финансиране с европейски средства и оперативните програми за програмния период 2014-2020, реализираните от община Габрово проекти и българско председателство на ЕС. Посещението се състоя на 3 февруари 2017 г. и участваха 18 младежи.
3. Областен информационен център към Община Габрово и ИМКА - Габрово проведоха „Опознай и избери“ на 12 октомври 2017 г., с мисия в ОИЦ – Габрово. 40 младежи на възраст 14-18 години, разпределени в отбори по двойки участваха в игра, чрез която се запознават с местоположението и дейността на различни публични организации, където могат да получат информация и подкрепа за своето развитие.
4. Български младежки червен кръст – Област Габрово организира и проведе следните инициативи:

* Международен ден за борба с расовата дискриминация **-** доброволците от клуба на БМЧК - Габрово към Природо-математическа гимназия „Акад. Иван Гюзелев” организираха кампания с мотото "Да намерим прилики в различията". Младежите изготвиха плакат по темата, снимаха се със свои съученици и представиха темата за толерантност към различията.
* Инициатива в подкрепа на хората със Синдром на Даун - 21 март 2017 г.По целия свят се обуват шарени чорапи в подкрепа на хората със Синдром на Даун и в знак на това, че именно различията превръщат ежедневието в нещо интересно и необикновено. Това направиха и доброволците на БМЧК Габрово в мартенския следобед. Подкрепяйки инициативата, те обуха шарени чорапи и разпространиха толерантното си послание в социалните мрежи.
* Международен ден на толераностността**.** Провокация към обществото да поеме по пътя на недискриминацията. Облечен в стари дрехи и оцапан с въглен, доброволец застана на главната улица в Габрово с табела, оставяща послание с големи букви - „ПРЕГЪРНИ МЕ”. От другата страна на улицата застана доброволка със същата табела. И докато останалите доброволци раздаваха листи с послания „какво е толерантността”, реакциите на хората, минаващи покрай табелите, бяха заснети. Освен социалния експеримент, проведен на главната улица, в два от клубовете в училищата се раздаваха „толерантни” въпроси в големите междучасия. В същия ден се проведе и „Малък урок по толерантност” в детска градина „Ран Босилек”.

1. ИМКА Габрово и Младежка банка Габрово организира инициатива за набиране на средства за младежки проекти и инициативи - Младежка банка Габрово. Осъществени бяха поредица от общоградски инициативи за набиране на средства, с участието на граждани и доброволци
2. ИМКА Габрово проведе на кръгла маса „Гласът на младите“ за младежкото участие; международния ден на младежта е отбелязан с младежко събитие на 11 август 2017 г. 15 младежи участваха в кръглата маса за насърчаване на младежкото участие; повече от 45 младежи участваха в младежкото празненство по повод международния ден на младежта

*Община Дряново:*

Община Дряново полага усилия да ангажира все повече млади хора в обществения живот на населеното място. Една от добре утвърдените традиции е провеждането на инициативата "Мениджър за един ден". Ежегодно общинска администрация – Дряново е домакин на ученици от ПГИ „Рачо Стоянов”. Община Дряново и дряновските училища ежегодно участват в номинациите на ИМКА – Габрово за Доброволец на годината, като всяка година младежи от Дряново получават отличия и призови награди, в различните категории на номинациите.

На територията на община Дряново са регистрирани три младежки организации: Младежки клуб „Българи”, Сдружение „МОГА” и Български младежки червен кръст. В годините, и трите организации са работили с доброволци, като най-голям е броят на доброволците в БМЧК. За съжаление, през последната година, дейностите инициирани от младежките клубове в общината, са значително по-малко от предходните години.

В община Дряново се проведе Първата международна младежка среща за хора със зрителни увреждания. В рамките на 3 дни, от 20-ти до 22-ри септември, в близост Дряновския манастир, бяха настанени младежки делегации от седем страни, които дискутираха проблемите и възможностите за реализация на незрящите млади хора. Младежите от България, Турция, Гърция, Македония, Сърбия, Молдова и Румъния споделиха практики и опит и обсъдиха нормативната уредба в балканските страни, касаеща хората с увреждания. Бе поставен акцент върху проблемите на незрящите млади хора, при намирането на работа и перспективата, която имат за професионална квалификация и кариерно развитие. Успоредно с конференцията, бе представена изложба, с ръчно изработени от членове на Българския съюз на слепите сувенири и орнаменти.

*Община Севлиево:*

1. Младежки център – гр.Севлиево организират дискусионни срещи по проблемите на младите хора и с цялостната си политика се стремят да предлагат адекватни решения и действия.
2. През 2017 г. млади хора от общината участваха активно в няколко обучение на открито във връзка с гражданската активност и младежки проблеми:

* Консултиране и подкрепа при създаване на документи, необходими за постъпване на работа – заявление, автобиография, мотивационно писмо и други, според изискванията;
* Неформално образование според потребностите;
* Участия в срещи „На чай или кафе с …” или кариерно консултиране в действие с изявени и доказали се специалисти в своята област – инициативата стартира през 2015 г. и ще продължи през 2017 г. През 2017 г. са обхванати близо 50 младежи в срещите;
* Организиране съвместно с МКБППМН фото семинар за 20 младежи;
* Ежегоден конкурс за Коледна картичка съвместно с МКБППМН с участието на 60 младежи;
* Създаване на клуб „Белот” - за развиване на логическото мислене, бързината на ума и екипната работа;
* Включване в инициативите за свободното време, организирани от центъра.
* Финансирането за реализирането на всички дейности е в рамките на утвърдения общински бюджет за Младежки център – Севлиево.

1. През 2017г. 22 учениците на ПГМЕТ „Ген. Иван Бъчваров” участваха в проект № 2016-1-BG01-KA102-023038 „Повишаване на професионалните компетенции на ученици и персонал чрез проучване на италианския опит“, финансиран от програма „Еразъм +“ на Европейския съюз и проведоха производствена практика в реални условия във фирми в гр. Болоня, Италия, а други 30 ученици в периода 25.06 – 08.07.2017 г. участваха в производствена практика в град Падуа, Италия, по проект №2016-1-BG01-KA102-023387 „Усвояване на европейски практики за повишаване професионалната квалификация на младите технически специалисти - TECHTRAIN“, по програма „Еразъм +”, КД1 „Образователна мобилност на граждани“, сектор „Професионално образование и обучение“.
2. Ученици на СУ „Васил Левски” участваха в образователна мобилност в Германия.

*Община Трявна:*

През изминалата година в община Трявна се осъществиха серия разговори с представители на младежките организации и образователни институции, на които бяха обсъдени въпроси и проблеми относно развитието на младежта в общината. Обсъден беше и въпросът за създаване на Общински консултативен съвет по въпросите за младежта. Такъв е пердвидено да започне дейност до края на месец февруари 2018 година. Има избрана нарочна временна комисия към Общински съвет Трявна, която да координира подготовката и да подпомогне изработването на правилника за работата на този орган.

**Приоритет VII. Повишаване на ролята на младите хора в превенцията на престъпността**

*Община Дряново:*

В община Дряново действа Местна комисия за борба с противообществените прояви на малолетни и непълнолетни. Към нея активно работи Консултативен кабинет за социална превенция с 4 обществени възпитатели.

През 2017 г. са постъпили 24 преписки за извършени противообществени прояви на непълнолетни, от които са образувани 17 възпитателни дела. От тях 14 са разгледани и са наложени възпитателни мерки, 6 са отложени за разглеждане през 2018 г, а 4 са изпратени по компетентност.

През 2017 г., на територията на общината са проведени 34 броя специализирани операции по линия на установяване на лица, притежаващи, разпространяващи и употребяващи наркотични вещества. От 1-ви октомври до 31-ви декември 2017 г. операциите са провеждани ежеседмично. Установени са 9 пълнолетни лица на възраст до 29 години и едно непълнолетно дете, които притежават и употребяват наркотици.

*Община Севлиево:*

През 2017 г. Местната комисия за борба срещу противообществените прояви на малолетните и непълнолетните (МКБППМН) е образувала и провела 19 възпитателни дела за престъпления и противообществени прояви, извършени от или с участието на младежи. През 2016г. броят на възпитателните дела с участието на младежи е бил 24.

На 18 младежи са наложени общо 29 възпитателни мерки по Закона за борба срещу противообществените прояви на малолетните и непълнолетните през 2017 г. Спрямо 2016 г., броя на младежите с наложени възпитателни мерки е с 2 по – малко.

Статистическите данни сочат, че и през 2017 г. сред извършените престъпления и противообществени прояви от млади хора най-голям е броят на кражбите, следвани от прояви на агресия, унищожаване и повреждане на чужда собственост.

Причините, довели до извършване на противообществени прояви и престъпления от младежи в община Севлиево, са комплексно обусловени. Основните са младежко увлечение и лекомислие; влияние на приятелското обкръжение, включително и от вече пълнолетни лица; нередовно посещение на учебни занятия; нездрава семейна среда; проблеми, свързани с ниския жизнен стандарт и безработицата; криза на нормативните и човешки ценности, която рефлектира силно у младите хора; засилващата се агресия сред децата; неглижиране от страна на родителите.

Дейностите по превенция на асоциалното поведение се реализират от МКБППМН съвместно с помощните й органи – два центъра за превенция, две приемни на обществения възпитател, консултативен кабинет и клуб на родителя.

Чрез разпространение на информационни материали, организация на различни превантивни мероприятия /състезания, конкурси, празници, семинари/, проведени многобройни консултации и лекции с младежи и техните родители и провеждане на възпитателни дела по ЗБППМН, МКБППМН осъществява превенция на асоциалното поведение на всички нива (първично, вторично и третично). Близо 60 са консултираните младежи през 2017 г. от помощните органи към МКБППМН.

Аналитичната справка е изготвена на базата на информацията, получена от четирите общини на територията на област Габрово – Община Габрово, Община Дряново, Община Севлиево и Община Трявна.